Karpathos Isl. — Porthmos — not bef. 2nd c. BC
Region: Aegean Islands, incl. Crete (IG XI-[XIII]) — Rhodes and S. Dodecanese (IG XII,1) 

[-------------- ο δεινα] [μελαν]θιου βρυκου[ν]τιος ειπε επειδη μη[νοκρ]ιτος μητροδωρου σαμιος δεδαμοσιευ[κω]ς ετη υπερ τα εικοσι εκτενως τε και φιλο[τι]μως θεραπευων διατετελεκει παντας [κ]ατα τε ταν εμπειριαν και ταν αλλαν αναστροφαν ανεγκλητον αυτον παρεσχηται λοιμικας τε διαθεσιος γενομενας και πολλων εις τους εσχατους κινδυνους εμπεσοντων ου μονον των δαμεταν αλλα και των παροικευντων ταν πασαν εκτενειαν και κακοπαθιαν παρεχομενος παραιτιος γεγονει τας σωτηρ[ι]ας προ του τε μισθωθημειν διατριβων εν ροδω[ι] πολλους των δαμεταν εν επικινδυνο[ις] [δ]ιαθεσεσι γενομενους εσωσε μ[ι]σθον ο[υ] [δ]εξαμενο[ς] ευνοικως τε και δικαιως [προς εκα]στον των κατοικευντων εν τωι περιπολ[ι]ωι εισπορευομενος διατετελεκει οπως ουν και ο δαμος ο βρυκουντιων φαινηται ευχαρι[σ]τος και τους αγαθους των ιατρων τιμων κυρωθεντος τουδε του ψαφισματος δεδοχθα[ι] [τ]ωι δαμωι επαινεσαι μηνοκριτον μητροδωρου σαμιον και στεφανωσαι χρυσεωι στεφανωι και αναγορευσαι εν τωι αγωνι των ασκλαπιειων οτι ο δαμος ο βρυκουντιων επαινει και στεφανοι χρυσεωι στεφανωι μηνοκριτον μητροδωρου σαμιον εμπειριας ενεκα και καλοκαγαθιας. εξεστω δε μηνοκριτωι και εις τας πανα[γ]υρεις παραγινεσθαι ας συντελουντι βρυκουντιοι το δε γενομενον τελεσμα εις τον στεφαν[ο]ν τελεσατω ο ταμιας μετα δε ταν κυρωσιν τουδε [τ]ου ψαφισματος ελεσθω ο δαμος παραχρημα [α]νδρα ο δε αιρεθεις αι[τ]η[σ]ασθω εν τωι συμπαντ[ι] [δ]αμωι ταν δοσιν του στεφανου και ωστε αναθεμειν εις το ιερον του ποτειδανος του πορθμιου σταλαν λιθιναν και αναγραψαι εις αυταν το ψαφισμα καθ ο τετιμακει ο δαμος ο βρυκουντιων μηνοκριτον μητροδωρου σαμιον το δε [τ]ελεσ[μα] [το γε]νο[μ]εν[ον εις τε τον στεφανον και ταν σταλαν] [δοτω ο ταμιας. αιρεθηι ο δεινα του δεινος βρυκουντιος].